Сучасны рэльеф сфарміраваўся пераважна пад уплывам эразійна-акумуляцыйнай дзейнасці ледавікоў. У канцы трэтычнага перыяду ў гарах Скандынавіі зявіліся ледавікі, якія сталі паступова прасоўвацца на поўдзень. На сваім шляху яны зразалі грэбні вышынь, стваралі заглыбленні, а адыходзячы, пакінулі марэны – горы пяску, гліны, камянёў. Марэнная града добра праглядаецца на тэрыторыі Віцебскага раёна. На палях знаходзіцца шмат валуноў з гнейсаў, гранітаў, дыябазаў. Найбольш працяглым і магутным было дняпроўскае ледавікоўе, а найбольш вызначальным для сучаснага рэльефу паўночнай Беларусі – апошняе, або паазерскае.